Zeołogìa la ze na paroła che ła deriva da'l grego . Co pì presizion ła vol dir "Studio de ła tera" ma ła conprende el studio de ła masa sołida, ła conpozision, strutura, storia e evołusion de tuti i corpi sełesti. La ze ła rejina de łe siense de ła Tera. I zeòłozi i ga stabiłìo che ła etá de'l nostro pianeta ła ze pì o manco de 4.6 miłiardi de ani. En pì i ga determinà che ła łitosfera, che ła conprende ła scorsa, ła ze framentàa in racuante plache tetòneghe che łe se move sora a un manteło superiore ciamà astenosfera. Senpre grazie ai zeòłozi ze posìbiłe jestionar mejo łe resorse naturałi de la Tera, cofá el petrołio, el carbon, el gas, i metałi, cusí come l'acua soteranea. El primo omo che ga scumisià a usar ła paroła zeołozìa el ze stá Richard de Bury inte'l 1473, che ła utiłizava par far na distinsion intrà ła jurisprudensa terena e teołòzega. Jean-André de Luc el ze stá el primo che el ga utiłisà sto łema co un signifegà conpagno a i tenpi moderni.